PTT-BCP ขึ้นราคาน้ำมันดีเซลลิตรละ 40 สต. มีผลพรุ่งนี้
PTT-BCP ขึ้นราคาน้ำมันดีเซลลิตรละ 40 สต. มีผลพรุ่งนี้ (21.ธ.ค)
20 ธ.ค. 2560

บริษัท ปตท. จำกัด (มหาชน) หรือ PTT และบริษัท บางจากคอร์ปอเรชั่น จำกัด (มหาชน) หรือ BCP แจ้งปรับขึ้นราคาขายปลีกน้ำมันดีเซล ลิตรละ 40 สตางค์ แต่คงราคาขายปลีกกลุ่มเบนซิน ซึ่งรวมถึงแก๊สโซฮอล์ โดยมีผลตั้งแต่เวลา 05.00 น. วันพรุ่งนี้ (21 ธ.ค.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมัน PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท.ลิตรละ 34.96 บาท, แก๊สโซฮอล์ 95 ลิตรละ 27.85 บาท, แก๊สโซฮอล์ 91 ลิตรละ 27.58 บาท, E20 ลิตรละ 25.34 บาท, E85 ลิตรละ 20.64 บาท ส่วนดีเซล ลิตรละ 26.79 บาท (ราคานี้ยังไม่รวมภาษีท้องที่ของแต่ละจังหวัด)